ליטל מיקס

2013-2011: ההתחלה

במהלך שנת 2011, ג'סי, לי-אן, ג'ייד ופרי נבחנו כאמניות סולו בעונה השמינית של תוכנית הטלוויזיה הבריטית אקס פקטור כאשר כל אחת בנפרד עברה בהצלחה את השלב הראשון והגיעה אל השלב השני - מחנה האימונים אך השופטים החליטו להדיח את כולן בשלב הראשון של מחנה האימונים. השופטים החליטו לתת לארבעתן הזדמנות וחיברו שתי להקות, "Faux Pas", בה היו פרי, ג'סי ועוד שתי מתמודדות. הלהקה השנייה "Orion", בה היו לי-אן, ג'ייד ועוד מתמודדת אחת. שתי הלהקות הודחו ולא עברו לשלב בית השופטים. זמן מה לאחר מכן השופטים קראו לג'סי, לי-אן, ג'ייד ופרי והודיעו להן שהן עוברות כלהקה אחת לשלב בית השופטים. לאחר מכן בהופעה הראשונה שלהן על הבמה כלהקת "Rythmix", ביצעו את השיר "Super Bass" של ניקי מינאז', הופעתן זכתה לשבחים על ידי השופטים. במהלך התוכנית התבקשו בנות הלהקה לשנות את שמן בשל שקיים ארגון צדקה באותו השם. לאחר מכן הכריזו הבנות על השם החדש Little Mix. ב-11 בדצמבר בפרק הגמר הוכרזו ליטל מיקס כמנצחות של העונה.
לאחר זכייתן בתוכנית "אקס פקטור", הוציאו בנות הלהקה את "סינגל הניצחון" שלהן, גרסת כיסוי לשירו של דמיאן רייס, "Cannonball". כשנה לאחר זכייתן עבדו על אלבום הבכורה שלהן, DNA. ב-24 ביולי יצא סינגל הבכורה שלהן,"Wings". הסינגל זכה להצלחה רבה וכבש את מצעדי ההשמעות בבריטניה וארצות הברית. כיום לקליפ כמעט 200 מיליון צפיות בערוץ ה-Vevo שלהן. זהו הסינגל שנחל הכי הרבה הצלחה מן האלבום. ב-18 באוקטובר אחריי ההצלחה של סינגל הבכורה שלהן הוציאו ליטל מיקס את הסינגל השני שלהן,"DNA",אשר הוא שיר הנושא של אלבומם. סינגל זה לא נחל הצלחה רבה כמו קודמו אך הצליח להגיע למקום 1 במצעד האוסטרלי. הקליפ לסינגל שונה משאר הקליפים של הסינגלים, בקליפ יש גבר שארבע חברות הלהקה אובססיביות כלפיו, לקראת הסוף ארבע הבנות נעמדות מולו כאשר הוא קשור לכיסא עם שלשלאות ברזל וישנו כיתוב המשך יבוא אשר עורר סקרנות למעריצים, הלהקה בישרה יומיים אחרי צאת הקליפ כי אכן יש שיר המשך והוא יופיע באלבומם השלישי. השיר נקרא "Lightning" אשר נמצא באלבומם השלישי, Get Weird. נכון להיום הסינגל מונה מעל ל-100 מיליון צפיות.
האלבום יצא לאור ב-25 בדצמבר 2012. כחודש אחרי צאת האלבום החליטו חברות הלהקה להוציא את הסינגל השלישי שלהן, "Change Your Life". הקליפ לסינגל צולם באולפן הסטודיו שלהם ושילב רגעי שיא מאז הקמת הלהקה. הסינגל נחל כישלון מסחרי אך לעומת זאת המבקרים שיבחו אותן על השילוב של מוזיקת פופ עם סגנון רית'ם אנד בלוז עכשווי ועל ההרמוניה שלהן. הקליפ היה אמור לצאת לאור ב-28 בפברואר 2013, אך שחרורו הוקדם ל-30 בינואר בעקבות ביקוש המעריצים. במרץ 2013 יצאו חברות הלהקה לסיבוב הופעות הראשון שלהן באירופה ובבריטניה. סיבוב ההופעות נמשך ארבעה חודשים עד 22 ביולי.
ב-3 באפריל, בזמן סיבוב ההופעות שלהן, החליטו להוציא את הסינגל הרביעי והאחרון שלהן בשיתוף פעולה עם הראפרית מיסי אליוט, "How Ya Doin'?". הסינגל הזה היה היחיד שיצא לאור רק בבריטניה ולכן נחל כישלון במצעדים, אך בבריטניה הסינגל נשאר 4 שבועות ברציפות בעשיריה הפותחת של מצעד המוזיקה הבריטי. אלבומן הראשון, DNA, זכה להצלחה רבה והגיע למקום ה-4 במצעד האלבומים בילבורד 200.

2014-2013: Salute ו-!Word Up

באוגוסט 2013, צייצו חברות הלהקה בעמוד הטוויטר שלהן את המילה "Salute" ותייגו אותה יחד עם המילה "Impowermen", והכריזו שהן מתחילות לעבוד על אלבומן החדש. חברות הלהקה אמרו שהפעם האלבום נועד להעצמה נשית, והוא יהיה אלבום עם שירים מחזקים. בראיון של תוכנית הבוקר (Good Morning Britain) הודיעו שהן מוציאות סינגל חדש וביצעו א-קפלה בשידור חי. ב-22 באוקטובר 2013, יצאה גרסת האודיו הרשמית לתחנות הרדיו של הסינגל החדש, שנקראה "Move".
ב-25 באוקטובר באותה השנה, יצא הקליפ הרשמי לשיר. הקליפ לשיר זכה להצלחה מסחרית סבירה לעומת סינגל הבכורה שלהן. המבקרים, ביקרו בחריפות את השיר ואמרו שליטל מיקס לא ישרדו בתעשייה זמן רב. לאחר מכן הלהקה החליטה להוציא סינגל נוסף להוכיח למבקרים שהן אכן ישרדו בתעשייה והוציאו לאור את הסינגל השני שלהן, "Little Me". הסינגל לא הצליח לחדור למצעדים ונחל כישלון והיה לסינגל הכי כושל של הלהקה. הלהקה אמרה כי: "הסינגל הזה הוא מראה לילדים שהיינו, כשלא היה לנו מי שידריך אותנו, אנחנו הקטנות. השיר הזה הוא הכי אישי שלנו". מבקרי המוזיקה נתנו ביקורת חריפה ללהקה וביקורת זו עוררה סערה בבריטניה ואף גרמה למנטורית של הלהקה לצאת להגנת הלהקה.
לבסוף, הוציאו את הסינגל השלישי והאחרון מתוך האלבום אשר נקרא על שמו, "Salute".

2016-2015: Get Weird

בנובמבר 2015 הוציאו את האלבום השלישי שלהן, Get Weird. מתוך אלבומם השלישי יצאו בשנת 2015 הסינגלים "Black Magic", אחריו "Love Me Like You", ובשנת 2016 את "Secret Love Song", בשיתוף פעולה עם ג'ייסון דירולו, ואחריו את "Hair" בשיתוף פעולה עם שון פול. בנוסף לכך, Get Weird הגיע למקום ה-13 במצעד האלבומים בילבורד 200.

2017-2016: Glory Days והוצאה מחודשת

ב-21 ביוני 2016 נחשף כי ליטל מיקס התחילו לעבוד על אלבום האולפן הרביעי שלהן. האלבום Glory Days, הגיע לחנויות ב-18 בנובמבר 2016. Glory Days הגיע למקום הראשון במצעד האלבומים הבריטים. ליטל מיקס זכו להצלחה רבה בשנת 2016. "Shout Out to My Ex" יצא ב-16 באוקטובר 2016. סינגל הבכורה "Shout Out to My Ex" מהאלבום Glory Days.
בפברואר 2017, זכו ליטל מיקס בטקס Brits בסינגל הבריטי הטוב ביותר בשביל "Shout Out to My Ex". במרץ 2017, זכו ליטל מיקס בטקס ה-KCA השנתי של ניקלודיאון, בפרס "הכוכב המוזיקלי הבינלאומי האהוב ביותר". ב-26 במאי, יצא הסינגל "Power".
ב-18 באוגוסט 2017, יצא הרמיקס של הלהקה ביחד עם CNCO לשיר "Reggaetón Lento". השיר הגיע אל המקום הראשון במצעד שבאנגליה.
באוקטובר 2017 חשפו הבנות כי יוציאו מהדורה מחודשת לאלבומם הרביעי שתקרא "Glory Days The Platinum Edition".
ליטל מיקס זכו בתארים "להקת השנה", "השיר הטוב ביותר" עם השיר "Power", ו"האומן הבריטי או הלהקה הבריטית הטובים ביותר" בטקס The Global Awards 2018.

2018-הווה: LM5

בתאריך 22 ביוני 2018 הוציאו הבנות את הסינגל, "Only You" בשיתוף פעולה עם צ'יט קודס. ב-12 באוקטובר יצא השיר "Woman Like Me", ומאוחר יותר ב-16 בנובמבר 2018, יצא אלבומן ה-5, LM5.
באותו יום, מספר שעות לאחר צאת האלבום, הוציאו הבנות את הסינגל השני מהאלבום "Strip", בשיתוף פעולה עם הראפרית Sharaya J.